
REFERAT

privind aprobarea implementării proiectului „ECOProfit „ - Consulting Program for CP (Cleaner Production) in Timişoara including CP Assessment County Hospital Timiş No.1 de către Primăria Municipiului Timişoara în parteneriat cu Spitalul  Judeţean Timiş şi în colaborare cu Camera de Comerţ Industrie şi Agricultură Timiş
Proiectul „ECOProfit” - Consulting Program for CP (Cleaner Production) in Timişoara including CP Assessment County Hospital Timiş No.1 (Program de consultanţă pentru o producţie mai curată în Timişoara inclusiv evaluarea CP a Spitalului Judeţean Timiş nr.1) este
un program partenerial destinat municipalităţilor şi agenţilor economici în vederea  implementării de măsuri vizând „producţia curată”, adică acele măsuri a căror aplicare determină concomitent atât reducerea costurilor cât şi un impact pozitiv asupra mediului înconjurător.
Programul va fi derulat într-o perioadă de 12 luni şi va urmări aplicarea principiului „ajutor pentru auto ajutor” în firmele din Timişoara. Selectarea firmelor care vor primi consultanţă se va face pe baza unei analize privind cererile şi abilitatea acestora de a beneficia de serviciile furnizate de ECOProfit. Pe parcursul a 6-8 workshop-uri şi a altor 6 zile de consultanţă individuală, firmele participante vor beneficia de transfer de know-how de la experţi cu experienţă remarcabilă în domeniu în vederea identificării, planificării şi implementării măsurilor de „producţie curată”. Ele vor învăţa cum să constituie o echipă CP, cum să efectueze o evaluare CP (analiză imput-output, evaluare de mediu, evaluare economică), cum să identifice măsuri de îmbunătăţire, cum să coordoneze proiecte şi cum să se conformeze legilor şi regulamentelor de mediu. De asemenea vor primi informaţii de bază privind EMS (Sistemul de Management al Mediului).

Metodologia aplicată prin ECOPro0fit combină munca în colectiv cu consultanţa individuală ceea ce se estimează că va produce beneficii maxime firmelor participante şi angajaţilor acestora.
Finanţare:

Proiectul „ECOProfit” este finanţat din fonduri ale Guvernului Austriei, prin Austrian Development Agency GmbH (Agenţia de Dezvoltare Internaţională a Austriei 

Aceasta  acordă beneficiarilor un grant (credit nerambursabil) în valoare de 195.259 Euro.
Obiective :
- Implementarea unor măsuri de protecţie a mediului şi a unui management  de calitate în întreprinderi timişorene în vederea pregătirii acestora pentru integrarea in Uniunea Europeană şi pentru a putea exporta produse de calitate în ţări ale U.E;
- Calificarea a 25 de experţi locali în domeniile CP - Cleaner Producţion (producţie curată), EMA – Environmental Management Accounting (contabilitatea managementului mediului) şi EMS - Environmental Management Siystem (sistem de management al mediului)
- Derularea unui stagiu de evaluare CP - Cleaner Producţion (producţie curată),  în cadrul Spitalului Judeţean cu centru de greutate la Casa Austria - componentă a acestui spital), ca şi măsură finală a unei îndelungate cooperări.

Beneficiari: 15 intreprinderi mici şi mijlocii timişorene al căror domenii de activitate sunt producţia alimentară respectiv cea textilă



25 persoane care vor fi instruite pentru a deveni experţi locali CP 
Parteneri: 
Austrian Development Agency GmbH (Agenţia Internaţională de Dezvoltare a Austriei)



Municipiul Timişoara



Spitalul  Judeţean Timiş
Colaboratori: Camera de Comerţ, Industrie şi Agricultură Timiş



  Firme locale interesate
Termen de derulare : august 2005 – august 2006
Menţionăm că implementarea proiectului „ECOProfit” - Consulting Program for CP (Cleaner Production) in Timişoara including CP Assessment County Hospital Timiş No.1 (Program de consultanţă pentru o producţie mai curată în Timişoara inclusiv evaluarea CP a Spitalului Judeţean Timiş nr.1) este în concordanţă cu menţiunile Conceptului Strategic de Dezvoltare Economică şi Socială a Zonei Timişoara – Direcţia I, Obiectivul 1, Direcţia II, Obiectivul 1, Subobiectivul 2, Direcţia IV, Obiectiv IV. 
Având în vedere cele mai sus menţionate, precum şi faptul că printre principalele atribuţii ale Consiliului Local sunt iniţierea de acţiuni pentru protecţia şi refacerea mediului înconjurător, precum şi susţinerea dezvoltării economice locale:
propunem
Comisiilor I, II, III, IV şi V ale Consiliului Local al Municipiului Timişoara: 
1.  Aprobarea implementării proiectului „ECOProfit „ - Consulting Program for CP (Cleaner Production) in Timişoara including CP Assessment County Hospital Timiş No.1 de către Primăria Municipiului Timişoara în parteneriat cu Spitalul  Judeţean Timiş şi în colaborare cu Camera de Comerţ Industrie şi Agricultură Timiş
2.  Aprobarea Contractului de finanţare a proiectului Nr. 7921-00/2004 încheiat între Austrian Development Agency GmbH (Agenţia Internaţională de Dezvoltare a Austriei) şi Ambasada Austriei, în numele Guvernului Austriei pe de o parte, respectiv Primăria Municipiului Timişoara şi Spitalul judeţean Timiş, pe de altă parte, conform anexei 1.
3.   Aprobarea Contractului de activitate  pentru proiectului Nr. 7921-00/2004 încheiat între Denkstatt Umweltberatung und Management GmbH, în calitate de consultant internaţional desemnat de către finanţator pe de o parte, respectiv Primăria Municipiului Timişoara şi Spitalul judeţean Timiş, pe de altă parte, conform anexei 2.
4. Anexele 1 – Contractul de finanţare, 2 – Contractul de activitate, 3 - Declaraţia de consimţământ, 4 – Declaraţie şi 5 - Condiţii Generale Contractuale  vor face parte integrantă din Hotărârea Consiliului Local care se va aproba in acest sens.

